കൊക്കയാർ

കേരളത്തിലെ ഇടുക്കി ജില്ലയിലെ പീരുമേട് താലൂക്കിലെ അഴുത ബ്ലോക്ക് പഞ്ചായത്തിൽ കൊക്കയാർ ഗ്രാമപഞ്ചായത്ത് പരിധിയിലുള്ള ഒരു ഗ്രാമമാണ് കൊക്കയാർ. വടക്ക് കൂട്ടിക്കൽ, ഏലപ്പാറ പഞ്ചായത്തുകൾ, കിഴക്ക് പീരുമേട്, ഏലപ്പാറ പഞ്ചായത്തുകൾ, തെക്ക് പെരുവന്താനം, പടിഞ്ഞാറ് കൂട്ടിക്കൽ, മുണ്ടക്കയം പഞ്ചായത്തുകൾ എന്നിവയാൽ ഗ്രാമം വലയം ചെയ്യപ്പെട്ടിരിക്കുന്നു. മണിമലയാറിൻറെ മുഖ്യകൈവഴിയായ പുല്ലകയാർ ഈ ഗ്രാമത്തിലൂടെ കടന്നുപോകുന്നു. കൂട്ടിക്കലിനു സമീപമുള്ള കൊടുങ്ങയുടെ കിഴക്കൻ മേഖലയിൽ ഉത്ഭവിക്കുന്ന ചെറിയ ഉറവകൾ പ്ലാപ്പള്ളിമലയുടെ കിഴക്കൻ ഭാഗത്തു കൂടി സമീപ ഗ്രാമങ്ങളായ ഏന്തയാർ, ഇളംകാട്, മുക്കുളം എന്നിവിടങ്ങളിലൂടെ ഒഴുകിയാണ് പുല്ലകയാറായി മാറുന്നത്. പുല്ലകയാർ മുണ്ടക്കയത്തു വച്ച് മണിമലയാറുമായി ലയിക്കുന്നു.

 അവലംബം